Bilanțul vaccinării. Aproape 50.000 de români au fost vaccinați în ultimele 24 de ore.
49.861 de persoane au fost vaccinate în ultimele 24 de ore. 37.894 persoane au fost imunizate cu vaccin Pfizer, 4.816 cu Moderna și 7.151 cu AstraZeneca. În ultimele 24 de ore au fost înregistrate 243 de reacții adverse.
49.861 de persoane au fost vaccinate în ultimele 24 de ore, perioadă în care au fost raportate 243 de reacții adverse, a anunțat vineri Comitetul Național de Coordonare a Activității privind Vaccinarea împotriva Covid-19 (CNCAV).Potrivit CNCAV, din persoanele vaccinate în ultimele 24 de ore, 42.693 au primit prima doză de vaccin, iar restul a doua doză.37.894 persoane au fost imunizate cu vaccin Pfizer, 4.816 cu Moderna și 7.151cu AstraZeneca.De la începutul campaniei de vaccinare, au fost vaccinate în România 1.658.269 persoane, din care 890.347 au primit o doză, iar 767.922 – ambele doze.În ultimele 24 de ore au fost înregistrate 243 de reacții adverse.Din decembrie 2020, când a fost dat startul campaniei de vaccinare, au fost raportate 8.270 de reacții adverse, 4.306 după vaccinul Pfizer, 551 după Moderna și 3.413 după AstraZeneca.CNCAV precizează că 93 de reacții adverse sunt în curs de investigare.